UGOVOR O LICENCI ZA KRAJNJEG KORISNIKA
LICENCA ZA KORIŠTENJE SOFTVERA ISPORUČENOG UZ OVAJ UGOVOR O LICENCI ZA KRAJNJEG KORISNIKA ("SOFTVER") ODNOSI SE NA VAS SAMO AKO PRIHVAĆATE SVE UVJETE U OVOM UGOVORU O LICENCI ZA KRAJNJEG KORISNIKA. PAŽLJIVO PROČITAJTE UVJETE. PRITISKOM NA GUMB "DA" POTVRĐUJETE DA STE PROČITALI OVAJ UGOVOR, RAZUMIJETE GA I PRISTAJETE NA NJEGOVE UVJETE I ODREDBE. NE PRISTANETE LI NA OVE UVJETE, NEĆETE DOBITI LICENCU ZA KORIŠTENJE SOFTVERA I TREBALI BISTE PRITISNUTI GUMB "NO" KAKO BISTE PREKINULI POSTUPAK INSTALACIJE. SVAKO KORIŠTENJE SOFTVERA TUMAČIT ĆE SE KAO VAŠE PRISTAJANJE NA UVJETE IZNESENE U NASTAVKU. OVAJ UGOVOG O LICENCI ZA KRAJNJEG KORISNIKA JE OBVEZUJUĆI UGOVOG IZMEĐU VAS I TVRTKE BROADCOM CORPORATION ("BROADCOM").
Termini "vi" i "vaš" u ovom se Ugovoru o licenci za krajnjeg korisnika odnose na pojedinca ili entitet koji želi koristiti Softver.
1.	Licenca. Kao strana u ovom Ugovoru stječete osobnu, neprenosivu i ne-ekskluzivno licencu za korištenje jedne kopije Softvera u objektnom kodu na jednom računalu ili uređaju tijekom trajanja ovog Ugovora.   Softver se licencira i ne prodaje se. Smatrat će se da je Softver primljen njegovim preuzimanjem i/ili instalacijom. Ova se licenca automatski prekida prekršite li bilo koji uvjet ovog Ugovora. Softver smijete prenijeti samo uz prijenos računala ili uređaja na kojem je Softver instaliran i pod uvjetom da osoba na koju se Softver prenosi pristaje na uvjete ovog Ugovora. 
2.	Ograničenja. Tvrtka Broadcom i/ili njezini dobavljači zadržavaju sva prava, vlasništvo i interese u i nad Softverom, a sva prava koja ovdje nisu izričito navedena rezervirana su za tvrtku Broadcom i njezine dobavljače. Zabranjeno je kopiranje (osim radi stvaranja jedne sigurnosne kopije za vaše interne potrebe), distribucija, iznajmljivanje, posuđivanje, izmjena ili stvaranje izvedenih proizvoda, prilagodba, prijevod, izvođenje, prikazivanje, podlicenciranje i prijenos Softvera. Zabranjen je obrnuti inženjering, rastavljanje ili dekompiliranje Softvera, osim u opsegu u kojem je ovo ograničenje izričito zabranjeno primjenjivim zakonom. Zabranjeno je izravno ili neizravno prikazivanje, objavljivanje, distribucija ili bilo kakav drukčiji prijenos Softvera na bilo kakav Bluetooth silikonski čip ili Bluetooth nositelj softverskog stoga. Zabranjeno je uklanjanje ili mijenjanje bilo koje oznake ili bilo koje napomene o vlasničkim pravima tvrtke Broadcom. Svaka neovlaštena izmjena, izvedeni proizvod, prijevod ili bilo koje drugo intelektualno vlasništvo stvoreno izravnim ili neizravnim korištenjem Softvera ili njegovih komponenti, kao i poboljšanja na Softveru, pripast će isključivo tvrtki Broadcom i njezinim dobavljačima, gdje je to prihvatljivo, a vi ovime pristajete na prijenos svih prava na takve izmjene (uključujući i moralna prava, ali bez ograničavanja na njih) na tvrtku Broadcom ili njezine dobavljače, gdje je to prihvatljivo. Ovime pristajete da ćete na zahtjev tvrtke Broadcom ili njezinih dobavljača dostaviti bilo kakve dodatne podatke, koje će oni koristiti u pravne ili komercijalne svrhe prema vlastitom nahođenju. Ovime se odričete bilo kakvih prava koja biste mogli ostvariti primjenom zakona ili propisa bilo koje druge države, a koja nisu u skladu s iznad iznesenim. Softver može sadržavati softver za upravljanje licencom koji ograničava korištenje Softvera. 
3.	Bez jamstva. SOFTVER SE ISPORUČUJE "PREMA VIĐENJU" I BEZ BILO KAKVOG IZRIČITOG, NEIZRAVNOG ILI ZAKONSKOG JAMSTVA ILI UVJETA, A TVRTKA BROADCOM I NJEZINI DOBAVLJAČI NE PRIHVAĆAJU BILO KAKVA JAMSTVA KOJA SE ODNOSE NA PRAVA, NJIHOVO KRŠENJE, PRIKLADNOST ZA TRGOVINU ILI ZA ODREĐENU NAMJENU. Bez ograničavanje na izneseno iznad, ni tvrtka Broadcom ni njezini dobavljači ne jamče neprekidan i siguran rad Softvera bez pogrešaka ili virusa. Neke jurisdikcije ne dopuštaju odricanje od neizravnih jamstava, pa se odricanje izneseno iznad možda ne odnosi na vas. Ovo vam jamstvo daje specifična prava, a možda ostvarujete i neka druga prava sukladno primjenjivom zakonu.
4.	Ograničenje odgovornosti. TVRTKA BROADCOM ILI NJEZINI DOBAVLJAČI NEĆE NI U KAKVOM SLUČAJU SNOSITI ODGOVORNOST ZA GUBITAK PRIHODA NITI DRUGE POSLJEDIČNE, UZGREDNE ILI POSEBNE ŠTETE (BEZ OBZIRA NA NJIHOV UZROK, UKLJUČUJUĆI I NEMAR) POVEZANE SA SOFTVEROM ILI OVIM UGOVOROM. Obaveza tvrtke Broadcom ili njezinih dobavljača povezana sa Softverom, bez obzira na oblik akcije, ne može biti veća od 250 $.
5.	Bez održavanja ili podrške. Tvrtka Broadcom nije dužna pružati ažuriranja, poboljšanja ili održavanje Softvera, kao ni tehničku ili bilo kakvu drugu podršku.
6.	Izvoz. Zabranjen je izvoz ili ponovni izvoz Softvera, osim uz potpuno poštivanje svih međunarodnih i nacionalnih zakona i propisa.
7.	Prekid. Tvrtka Broadcom ima pravo prekinuti vaše pravo korištenja Softvera ako (i) prekršite bilo koji od uvjeta ovog Ugovora o licenci za krajnjeg korisnika; ili (ii) prisiljeni ste podnijeti bilo kakav zahtjev za oslobađanjem zbog bankrota, reorganizacije, nesolventnosti ili moratorija, ili bilo kojeg drugog zakona o oslobađanju dužnika ili koji se odnosi na dužnike, osim ako se takav zahtjev ne odbaci ili poništi unutar šezdeset (60) dana od izdavanja.
8.	Općenito. Softver je "komercijalni proizvod". Ovaj je Ugovor reguliran i primjenjuje se u skladu sa zakonima savezne države Kalifornija, SAD. bez utjecaja na nepoštivanje zakona i propisa. Obje strane pristaju na pravnu nadležnost u Kaliforniji i slažu se da će se svi eventualni pravni postupci proizašli iz ovog Ugovora rješavati pred državnim ili saveznim sudom u okrugu Orange, Kalifornija. Ne priznaje se Konvencija Ujedinjenih naroda o ugovorima o međunarodnoj prodaji robe. Ako bilo koja odredba ovog Ugovora nije valjana, to neće utjecati na valjanost preostalih odredbi ovog Ugovora. Propust bilo koje strane u primjeni bilo koje odredbe ovog Ugovora neće se tumačiti kao odustajanje te strane od njezinih prava, osim ako je drukčije navedeno u pismenom obliku. Ovaj je Ugovor potpun i jedini ugovor te nadomješta sve prethodne ugovore (pisane ili usmene) i ostalu komunikaciju između tvrtke Broadcom i/ili njezinih dobavljača i vas koji se odnose na Softver. Ovaj se Ugovor može mijenjati samo u pisanom obliku, uz potpis obiju strana. U slučaju prevođenje ovog Ugovora na bilo koji drugi jezik, u tumačenju odredbi Ugovora koristit će se njegova verzija na engleskom jeziku, temeljem “tumačenja na čistom engleskom jeziku.”
9.	Autorska prava © 2001 - 2006, BROADCOM CORPORATION. Sva prava pridržana. Upozorenje: Ovaj računalni program zaštićen je zakonima o autorskim pravima i međunarodnim ugovorima. Neovlašteno umnožavanje ili distribucija ovog programa ili bilo kojeg njegovog dijela može povlačiti ozbiljnu građansku i kaznenu odgovornost i gonit će se u najvećem mogućem opsegu koji omogućuje zakon.